CELEX: 31984R1570
Language: el
Date: 1984-06-04 00:00:00
Title: Κανονισμός (ΕΟΚ) αριθ. 1570/84 του Συμβουλίου της 4ης Ιουνίου 1984 για την προσωρινή και ολική αναστολή των δασμών του Κοινού Δασμολογίου επί ορισμένων προϊόντων που προορίζονται να χρησιμοποιηθούν για την κατασκευή, τη συντήρηση και επισκευή αεροδυνάμων

Avis juridique important

|

31984R1570

Κανονισμός (ΕΟΚ) αριθ. 1570/84 του Συμβουλίου της 4ης Ιουνίου 1984 για την προσωρινή και ολική αναστολή των δασμών του Κοινού Δασμολογίου επί ορισμένων προϊόντων που προορίζονται να χρησιμοποιηθούν για την κατασκευή, τη συντήρηση και επισκευή αεροδυνάμων  

Επίσημη Εφημερίδα αριθ. L 151 της 07/06/1984 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 1570/84 ΤΟΥ ΣΥΜΒΟΥΛΙΟΥ  της 4ης Ιουνίου 1984  για την προσωρινή και ολική αναστολή των δασμών του Κοινού Δασμολογίου επί ορισμένων προϊόντων που προορίζονται να χρησιμοποιηθούν για την κατασκευή, τη συντήρηση και επισκευή αεροδυνάμων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,  Εκτιμώντας:  ότι για τα προϊόντα που αναφέρονται στον παρόντα κανονισμό η παραγωγή είναι επί του παρόντος ανεπαρκής στην Κοινότητα και ότι οι παραγωγοί δεν μπορούν, κατ' αυτόν τον τρόπο, να ανταποκριθούν στις ανάγκες των βιομηχανιών της Κοινότητας που τα χρησιμοποιούν·  ότι είναι συμφέρον της Κοινότητας να ανασταλούν ολικά οι αυτόνομοι δασμοί του Κοινού Δασμολογίου για τα προϊόντα αυτά· ότι αυτή η αναστολή πρέπει να περιορισθεί στα προϊόντα, που προορίζονται να χρησιμοποιηθούν για την κατασκευή, τη συντήρηση και την επιδιόρθωση αεροσκαφών βάρους, άνευ φορτίου, μεγαλύτερου από 15 000 χιλιόγραμμα·  ότι, επειδή είναι δύσκολο να εκτιμηθεί με ακρίβεια, στο άμεσο μέλλον, η εξέλιξη της οικονομικής κατάστασης στον συγκεκριμένο τομέα, πρέπει αυτό το μέτρο αναστολής να ληφθεί μόνο προσωρινά καθορίζοντας τη διάρκεια της ισχύος του ανάλογα με το συμφέρον της κοινοτικής παραγωγής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Οι αυτόνομοι δασμοί του Κοινού Δασμολογίου για τα ακόλουθα προϊόντα αναστέλλονται ολικά από 1 Ιουλίου μέχρι 31 Δεκεμβρίου 1984, εφόσον πρόκειται για προϊόντα που προορίζονται να χρησιμοποιηθούν για την κατασκευή, συντήρηση και επισκευή αεροσκαφών βάρους, άνευ φορτίου, μεγαλύτερου από 15 000 χιλιόγραμμα,  α) ex 85.15 Α ΙΙΙ β) 2: Προβολέας video αποτελούμενος από 3 σωληνωτάς καθοδικάς λυχνίας καθεμία των οποίων φέρει έναν φακό·  β) ex 85.19 Α: Κυτίο συνδέσεως για μηχανήματα video·  γ) ex 85.19 Δ: Μονάς συστήματος ελέγχου και χειρισμού για συστήματα video·  δ) ex 92.11 Β: Μηχανήματα αναπαραγωγής μαγνητοσκοπικών ταινιών.  2. Ο έλεγχος του ειδικού προορισμού που αναφέρεται στην παράγραφο 1 πραγματοποιείται σύμφωνα με τις ισχύουσες σχετικές κοινοτικές διατάξεις.  Άρθρο 2  Ο παρών κανονισμός αρχίζει να ισχύει την 1η Ιουλίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 4 Ιουνίου 1984.  Για το Συμβούλιο  Ο Πρόεδρος  J. DELORS